CELEX: 32021R1951
Language: lv
Date: 2021-11-10 00:00:00
Title: Komisijas Deleģētā regula (ES) 2021/1951 (2021. gada 10. novembris), ar ko Eiropas Parlamenta un Padomes Direktīvā 2014/23/ES groza koncesiju robežvērtības (Dokuments attiecas uz EEZ)

11.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 398/21
               
            
         KOMISIJAS DELEĢĒTĀ REGULA (ES) 2021/1951
         (2021. gada 10. novembris),
         ar ko Eiropas Parlamenta un Padomes Direktīvā 2014/23/ES groza koncesiju robežvērtības
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu 2014/23/ES (2014. gada 26. februāris) par koncesijas līgumu slēgšanas tiesību piešķiršanu (1) un jo īpaši tās 9. panta 4. punkta otro daļu,
         tā kā:
         
                     (1)
                  
                  
                     Padome ar Lēmumu 2014/115/ES (2) apstiprinājusi Pasaules Tirdzniecības organizācijā noslēgto Protokolu, ar ko groza Nolīgumu par publisko iepirkumu (3). Grozītais Nolīgums par publisko iepirkumu ir daudzpusējs instruments, un tā mērķis ir Nolīguma pusēm savstarpēji atvērt publiskā iepirkuma tirgus. Nolīgums attiecas uz katru iepirkuma līgumu, kura vērtība sasniedz vai pārsniedz Nolīgumā noteiktās speciālajās aizņēmuma tiesībās izteiktās summas (“robežvērtības”).
                  
               
                     (2)
                  
                  
                     Viens no Direktīvas 2014/23/ES mērķiem ir ļaut līgumslēdzējiem un līgumslēdzējām iestādēm, kas piemēro minēto direktīvu, tajā pašā laikā ievērot Nolīgumā noteiktos pienākumus. Lai nodrošinātu, ka Direktīvas 2014/23/ES 8. panta 1. punktā noteiktā koncesijas robežvērtība atbilst Nolīgumā noteiktajai koncesiju robežvērtībai, minētajā direktīvā noteiktā robežvērtība ir jāpārskata.
                  
               
                     (3)
                  
                  
                     Direktīvas 2014/23/ES 9. panta 1. punktā noteikts, ka no 1. janvāra Komisija robežvērtības pārskata reizi divos gados. Tātad robežvērtības 2022.–2023. gadam jāpiemēro no 2022. gada 1. janvāra.
                  
               
                     (4)
                  
                  
                     Tāpēc Direktīva 2014/23/ES attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Direktīvas 2014/23/ES 8. panta 1. punktā “EUR 5 350 000” aizstāj ar “EUR 5 382 000”.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 10. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 94, 28.3.2014., 1. lpp.
         
         
            (2)  Padomes Lēmums 2014/115/ES (2013. gada 2. decembris) par to, lai noslēgtu Protokolu, ar ko groza Nolīgumu par publisko iepirkumu (OV L 68, 7.3.2014., 1. lpp.).
         
            (3)  OV L 68, 7.3.2014., 2. lpp.